b'\n_START_ARTICLE_\nReagensr\xc3\xb8r\n_START_PARAGRAPH_\nReagensr\xc3\xb8r, pr\xc3\xb8ver\xc3\xb8r eller reagensglass er smale, sylindriske glassr\xc3\xb8r. Reagensr\xc3\xb8r er lukket i den ene enden og har en avrundet, U-formet bunn. Reagensr\xc3\xb8r er motstandsdyktige mot varme, kjemikalier og mekanisk p\xc3\xa5virkning, laget om n\xc3\xb8dvendig av glass som ikke utvider seg n\xc3\xa5r de oppvarmes. De skal t\xc3\xa5le \xc3\xa5 stilles over en flamme i en Bunsenbrenner.\n_START_SECTION_\nBruksomr\xc3\xa5der\n_START_PARAGRAPH_\nReagensr\xc3\xb8r er standard i et laboratorium for f.eks. kvalitativ kjemisk analyse og steder det tas pr\xc3\xb8ver av biologisk materiale som f.eks. blodpr\xc3\xb8ver. Reagensr\xc3\xb8r er mye brukt av kjemikere til \xc3\xa5 oppbevare, blande, eller varme sm\xc3\xa5 mengder av faste eller flytende kjemikalier og brukes innen biologi og biokjemi for h\xc3\xa5ndtering og dyrking av alle slags levende organismer, slik som mugg, bakterier, planter og biologisk materiale i vann._NEWLINE_Reagensr\xc3\xb8r er tilgjengelig i mange forskjellige lengder og bredder.'